ফিফা মহিলা বিশ্বকাপ
পুরুষদের বিশ্বকাপ ফুটবলের অনুরূপভাবে এটিও প্রতি চার বছর অন্তর এই বিশ্বকাপ অনুষ্ঠিত হয়ে থাকে। মহিলাদের বিশ্ব চ্যাম্পিয়নশীপ প্রতিযোগিতা নামের প্রথম বিশ্বকাপটি ১৯৯১ সালে অনুষ্ঠিত হয়। ২০১১ সালের প্রতিযোগিতায় জাপান পেনাল্টি শ্যুট আউটে জয়ী হয়ে ট্রফি লাভ করে। বর্তমানে প্রতি আসরের চূড়ান্ত পর্যায়ে ১৬টি দল খেলে থাকে।
ফিফা অনূর্ধ্ব-২০ মহিলা বিশ্বকাপ
ফিফা অনূর্ধ্ব-২০ মহিলা বিশ্বকাপ (পূর্বে ফিফা অনূর্ধ্ব-২০ মহিলা বিশ্বচ্যাম্পিয়নশিপ নামে পরিচিত ছিল) হল একটি মহিলাদের আন্তর্জাতিক অ্যাসোসিয়েশন ফুটবল প্রতিযোগিতা, যা ফিফা কর্তৃক প্রতি দুই বছর পরপর জাতীয় অনূর্ধ্ব ২০ মহিলা ফুটবল দলসমূহের জন্য আয়োজিত হয়। প্রতিযোগিতাটি ২০০২ সালে ফিফা অনূর্ধ্ব-১৯ মহিলা বিশ্বচ্যাম্পিয়নশিপ নামে শুরু হয়েছিল এবং তখন বয়স সীমা ছিল অনূর্ধ্ব ১৯ বছর। ২০০৬ সালে বয়স সীমা ২০ এ উন্নিত করা হয় এবং ২০০৮ সালে ফিফার অন্যান্য প্রতিযোগিতার মত এর নামও ফিফা বিশ্বকাপ করা হয়।